gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7995, del 08-03-2017 (2017/1701)

Informació pública de la modificació puntual número 2 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1701


Data del document
:   24-02-2017

Organisme emissor
:   Ajuntament de Guadasséquies

Tipus de document
:   Anunci

Descriptors 

:   * Guadasséquies
    * administració local
    * pla d'urbanisme

Informació pública de la modificació puntual número 2 del Pla general d'ordenació urbana. [2017/1701]  
El Ple de l'Ajuntament de Guadasséquies, en sessió ordinària de data 29 de setembre de 2016, va acordar admetre a tràmit la modificació puntual número 2 del Pla general d'ordenació urbana de Guadasséquies, en expedient MP2-PGOU, i remetre a l'òrgan ambiental i territorial municipal (OATEM), l'esborrany del Pla i el document inicial estratègic.  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es fa públic el corresponent informe, emés per la Comissió d'Avaluació Ambiental Estratègica Municipal, en sessió de data 24 de gener de 2017.  
La Comissió d'Avaluació Ambiental Estratègica Municipal va acordar emetre informe ambiental i territorial estratègic municipal favorable en el procediment simplificat d'avaluació ambiental de la modificació puntual número 2 del PGOU de Guadasséquies, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la dita modificació en el termini màxim de quatre anys des de la seua publicació. En aquest cas el promotor haurà d'iniciar novament el procediment d'avaluació ambiental i territorial estratègica simplificada de la modificació.  
L'informe complet pot consultar-se en la seu electrònica de l'Ajuntament guadassequies.sedelectronica.es, en el portal de transparència, apartat d'urbanisme.  
  
Guadasséquies, 28 de febrer de 2017.- L- alcaldessa: Carmen Vidal Vallés.
Diari Oficial de la Generalitat Valenciana


Sumari del DOGV 8052, del 31-05-2017 (2017/4472)

Notificació de la sentència dictada en el procediment de modificació de mesures contenciós número 1581/2016.
------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4472


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de modificació de mesures contenciós número 1581/2016. [2017/4472]  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, modificació de mesures supòsit contenciós 001581/2016, a instàncies de Sandra María Ardila Valencia, representada per la procuradora Susana Fazio López, contra Mauricio Gutiérrez Gómez, en situació de rebel·lia, en què, en data 12 d'abril de 2017, s'ha dictat la sentència que té la part dispositiva que és com segueix:  
  
«Dispositiva  
Estime parcialment la demanda formulada per la procuradora Susana Fazio López, en nom i representació de Sandra María Ardila Valencia, contra Mauricio Gutiérrez Gómez, dispose l'exercici exclusiu de la pàtria potestat de la menor a favor de Sandra María Ardila Valencia, amb el manteniment de la guarda i custòdia a favor de la mare, Sandra María Ardila Valencia, i suspenc el règim de visites a favor del pare fins que les parts n'insten la represa.  
  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 451 i 452 LECn). S'haurà d'efectuar la consignació de 50 euros en la clau 02 del compte de dipòsits i consignacions d'aquest jutjat, segons disposa la Llei orgànica 1/2009, de 3 de novembre, i s'acreditarà aquesta consignació, llevat del cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge o la jutgessa que la va dictar, mentre celebrava audiència pública en el dia de hui, de la qual cosa jo, el secretari judicial, done fe. València.»  
  
I perquè valga de notificació de forma deguda a Mauricio Gutiérrez Gómez, en rebel·lia, expedisc i firme aquest edicte.  
  
València, 18 d'abril de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8092, del 26-07-2017 (2017/6793)

Notificació de la sentència dictada en el procediment ordinari número 1312/2016.
--------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6793


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 1312/2016. [2017/6793]  
Procediment: procediment ordinari 001312/2016.  
En aquest procediment de judici ordinari, seguit a instàncies de Rafael Calero Gil contra Vértice Arquímedes, SL, s'ha dictat la sentència que té la dispositiva que, literalment, és com segueix:  
  
«Estime en part la demanda formulada per la procuradora dels tribunals Susana Fazio López, en nom i representació de Rafael Calero Gil, contra la mercantil Vértice Arquímedes, SL, i condemne l'esmentada demandada a pagar al demandant la suma de trenta-cinc mil setze euros amb huitanta-sis cèntims (35.016,86 ?), més els interessos legals des de la interpel·lació judicial. I impose les costes processals a la demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà a través d'un escrit que cal presentar en aquest jutjat dins del termini de 20 dies, en el qual s'han d'exposar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen (art. 458 de la Llei 37/2011, de 10 d'octubre, de mesures d'agilitació processal) i amb l'acreditació prèvia d'haver consignat 50 euros en el compte de dipòsits i consignació del jutjat, i s'ha d'indicar en concepte de «recurs» seguit del codi «02 apel·lació»; aquests conceptes s'indicaran després dels 16 dígits del compte expedient (separats per un espai), si es realitza mitjançant transferència bancària. S'han de realitzar tants ingressos diferenciats com resolucions que siguen objecte de recurs (DA 15a LO 1/2009, 3 de novembre).  
Aquesta és la meua sentència, que pronuncie, mane i firme.»  
  
I atés que el demandat, Vértice Arquímedes, SL, es troba en parador desconegut, expedisc aquest edicte perquè s'inserisca en el Diari Oficial de la Generalitat Valenciana, a fi que li valga de notificació de forma deguda.  
  
València, 19 de juliol de 2017.- La lletrada de l'Administració de justícia: Yolanda Giménez Ponce.
Diari Oficial de la Generalitat Valenciana


Sumari del DOGV 8098, del 03-08-2017 (2017/7244)

Extracte de la Resolució de 25 de juliol de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica les ajudes a agrupacions de tractament integrat en agricultura (ATRIA) per a l'exercici 2017.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7244


Data del document
:   25-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 25 de juliol de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica les ajudes a agrupacions de tractament integrat en agricultura (ATRIA) per a l'exercici 2017. [2017/7244]  
BDNS (dentif.):358191  
De conformitat amb el que preveuen els articles 17.3.b y 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, podent-se consultar el text complet en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Apartat primer. Beneficiaris  
Podran sol·licitar aquestes ajudes les agrupacions per a tractaments integrats en agricultura (ATRIA) que posseïsquen les condicions especificades en l'article 6 de l'Ordre de 17 de novembre de 1989, del Ministeri d'Agricultura, Pesca i Alimentació.  
   
Apartat segon. Objecte  
Aplicar en l'àmbit de la Comunitat Valenciana les ajudes previstes en l'Ordre de 17 de novembre de 1989, del Ministeri d'Agricultura, Pesca i Alimentació per la qual s'estableix un programa de promoció de la lluita integrada contra les plaques dels diferents cultius a través de les agrupacions de tractament integrat en agricultura (ATRIA).  
   
  
Apartat tercer. Base reguladora  
Orde de 7 de desembre de 2005, de la Conselleria d'Agricultura, Pesca i Alimentació, per la qual s'establixen les bases que regulen la concessió de les ajudes per a les agrupacions de tractament integrat en agricultura (ATRIA).  
   
 Apartat quart. Quantia  
300.000,00 - per a l'exercici 2017.  
  
Apartat quint. Termini de presentació de sol·licituds  
El termini de presentació de sol·licituds de les agrupacions de tractament integrat en agricultura (ATRIA) va finalitzar el 31 de desembre de l'exercici anterior a l'anualitat a subvencionar (article 5, apartat, 3, de l'Ordre de 07.12.2005).  
  
València, 25 de juliol de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 7962, del 20-01-2017 (2017/41)

Informació pública de la sol·licitud d'autorització de l'explotació de recursos de la Secció A) denominada «La Fontfallà», en el terme municipal de Villena (Alacant). Expedient número MIEXPA/2015/4/03.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/41


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització de l'explotació de recursos de la Secció A) denominada «La Fontfallà», en el terme municipal de Villena (Alacant). Expedient número MIEXPA/2015/4/03. [2017/41]  
Mineralis Lucentum, SL, ha sol·licitat autorització de l'explotació de recursos de la Secció A) de la Llei de mines, denominada «La Fontfallà», en el polígon 41, parcel·la 32 i 112 en el terme municipal de Villena (Alacant), consta en l'expedient MIEXPA2015/4/03 el projecte d'explotació, pla de restauració integral, estudi d'impacte ambiental i estudi d'integració paisatgística.  
El que es fa públic, en compliment de l'article 36 de la Llei 21/2013, de 9 d'octubre, d'avaluació ambiental, de l'article 4 de la Llei 2/1989, de 3 de març, de la Generalitat Valenciana, d'impacte ambiental i l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i del Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats d'alguna manera per l'activitat que es tracta, puguen formular per escrit, durant el termini de trenta dies a partir de l'endemà d'aquesta publicació, les observacions pertinents davant d'aquest Servei Territorial d'Indústria i Energia d'Alacant.  
  
Alacant, 19 de desembre de 2016.- El cap del Servei Territorial d'Indústria i Energia: Matías P. Mas Gisbert.
Diari Oficial de la Generalitat Valenciana


Sumari del DOGV 8196, del 22-12-2017 (2017/10503)

Notificació de la sentència dictada en el procediment ordinari número 878/2013.
-------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10596


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el procediment ordinari número 878/2013. [2017/10955]  
Part demandant: Comercial Marina Deportiva del Puerto de Alicante, SA.  
Part demandada: Dasedina, SL.  
Sobre: ordinaris.  
En el judici a què es fa referència s??ha dictat la resolució que té el text que, literalment, és com segueix:  
  
«Sentència número 285/2015  
Elx, 19 de novembre de 2015.  
José Vicente Montealegre Galera, magistrat jutge del Jutjat de Primera Instància número 3 d'aquesta ciutat i el seu partit, he vist aquestes actuacions de judici ordinari, seguides amb el número 878/2013, promogudes per la mercantil Comercial Marina Deportiva del Puerto de Alicante, SA, representada per la procuradora senyora Tornel Saura, i assistida pel lletrat senyor Ferrer Pallás, contra la mercantil Dasedina, SL, declarada en estat processal de rebel·lia, sobre la reclamació d'una quantitat derivada de contracte de cessió d'ús del local.  
Dispositiva  
Estime la demanda promoguda per la procuradora senyora Tornel Saura, en nom i representació de la Comercial Marina Deportiva del Puerto de Alicante, SA, contra la mercantil Dasedina, SL, declarada en estat processal de rebel·lia, condemne aquesta última a pagar a la part actora la suma de 116.081,34 ?, amb els interessos prevists en l'article 7 de la Llei 3/2004, de prevenció de la morositat, així com al pagament de les costes processals produïdes.  
Notifiqueu aquesta resolució a les parts amb indicació que en contra d'aquesta i d??acord amb el que preveu l'article 455 de la Llei d'enjudiciament civil, pot interposar-se recurs d'apel·lació davant de l'Audiència Provincial.»  
  
Atés que es desconeix el domicili o residència actuals de la part demandada, per diligència d'ordenació de la data, la lletrada de l'Administració de justícia, María Isabel Cerda Antón, de conformitat amb el que disposen els articles 156.4 i 164 de la Llei 1/2000, d'enjudiciament civil, ha disposat la publicació d'aquest edicte, per a portar a efecte la diligència de notificació.  
  
Elx, 5 d'octubre de 2017.- La lletrada de l'Administració de justícia: María Isabel Cerda Antón.
Diari Oficial de la Generalitat Valenciana


Sumari del DOGV 8050, del 29-05-2017 (2017/4304)

Notificació de la sentència dictada en el procediment ordinari número 950/2014.
-------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4304


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el procediment ordinari número 950/2014. [2017/4304]  
Procediment: procediment ordinari 950/2014.  
De: Carmen Martí Broch.  
Procuradora: M.ª Mercedes Polo López.  
Contra: Josefa Martí Broch i Katherinne Asies Fuentes Martí.  
Procuradora: Dalia Martínez Lafuente.  
  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber  
que en aquest procediment ordinari, seguit a instàncies de Carmen Martí Broch contra Josefa Martí Broch i Katherinne Asies Fuentes Martí, s'ha ordenat notificar a aquesta darrera que, en data 6 de febrer de 2017, s'ha dictat una sentència que l'afecta, contra la qual pot interposar un recurs d'apel·lació, dins del termini de 20 dies hàbils comptador des de l??endemà que es publique en el diari oficial, en la forma prevista en l'article 448 i següents de la Llei d??enjudiciament civil.   
  
A fi de conéixer el contingut íntegre de l'esmentada resolució, podrà personar-se a la secretaria del jutjat siti a València, al lloc indicat més amunt.  
  
I perquè valga de notificació de forma deguda, amb l'advertiment dels recursos expressats, a la part codemandada, Katherinne Asies Fuentes Martí, que es troba en parador desconegut, d'acord amb el que disposa l'article 164 de la Llei d'enjudiciament civil, expedisc aquest edicte que s'inserirà en el Diari Oficial de la Generalitat Valenciana, a fi que li valga de notificació de forma legal.  
  
València, 25 d'abril de 2017.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8142, del 05-10-2017 (2017/8417)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   8142

Data del DOGV
:   05-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8417


Organisme emissor
:   Wanda Tech, COOP V.

Tipus de document
:   Anunci

Informació pública de l'acord de dissolució de la cooperativa. [2017/8417]  
La Cooperativa Valenciana Wanda Tech, Coop. V., amb CIF J35176276, de la localitat de València, en sessió de l'Assemblea General extraordinària i universal de data 24 de juliol de 2017, i, al si d'aquesta, el Consell Rector, va aprovar per unanimitat dissoldre la cooperativa.  
Cosa que es fa pública en compliment del que preceptua el Decret legislatiu 2/2015, de 15 de maig, de cooperatives de la Comunitat Valenciana.  
  
València, 24 de juliol de 2017.- El president: José Ángel Cebrián Fonfría.
Diari Oficial de la Generalitat Valenciana


Sumari del DOGV 8196, del 22-12-2017 (2017/10186)

Notificació de la sentència dictada en el judici verbal número 899/2016.
------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10032


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 899/2016. [2017/10260]  
De: Mercedes Eslava Garrido.  
Procurador: Basilio Mayor Segrelles.  
Contra: Isidro López Navarro i Libertad Moreno Costa.  
Procurador/a: -  
En aquestes actuacions seguides a instàncies de Mercedes Eslava Garrido contra Isidro López Navarro i Libertad Moreno Costa s'ha dictat la Sentència número 000275/2017 que , literalment, és com segueix:  
  
  
«Procediment: judici verbal (250.2) [VRB] - 000899/2016.  
Jutgessa que la dicta: Cristina Muñoz Pérez.  
Data: 3 de novembre de 2017.  
Dispositiva  
Estime la demanda interposada per Mercedes Eslava Garrido contra Isidro López Navarro i Libertad Moreno Costa i en conseqüència, condemne la part demandada a pagar a l'actora la quantitat de 2.102,84 euros, més els interessos fixats en aquesta resolució i les costes del procés. Notifiqueu l'anterior resolució a les parts i feu-los saber que aquesta és susceptible de recurs d'apel·lació. El recurs haurà d'interposar-se per escrit en el termini de 20 dies hàbils, comptats des de l??endemà de la notificació. Lliureu i uniu certificació d'aquesta resolució a les actuacions, amb inclusió de l'original en el llibre de sentències. Així, Cristina Muñoz Pérez, com a jutgessa titular d'aquest jutjat, dicte aquesta sentència, cosa que pronuncie, mane i firme.»  
  
I atés que els demandats, Isidro López Navarro i Libertad Moreno Costa, es troben en parador ignorat, s'expedeix aquest edicte per tal que els servisca de notificació de forma deguda.  
  
Benidorm, 8 de novembre de 2017.- La lletrada de l'Administració de justícia: Luz García Muñoz.
Diari Oficial de la Generalitat Valenciana


Sumari del DOGV 8052, del 31-05-2017 (2017/4003)

Informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4003


Organisme emissor
:   Conselleria de Sanitat Universal i Salut Pública

Tipus de document
:   Anunci

Informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana. [2017/4003]  
Mitjançant la resolució de 7 de març de 2017, de la Direcció General Farmàcia i Productes Sanitaris, es va iniciar d'ofici l'expedient administratiu a fi de determinar el nombre d'oficines de farmàcia necessàries per a oferir una adequada atenció farmacèutica a la població, en compliment del que disposa l'article 4 del Decret 149/01, de 5 d'octubre, del Govern Valencià, pel qual s'estableix el procediment per a l'autorització de noves oficines de farmàcia.  
  
Instruït el procediment i immediatament abans de redactar la proposta de resolució, s'inicia un tràmit d'audiència per un període de deu dies comptador a partir de l'endemà de la publicació d'aquesta notificació, en la Direcció General de Farmàcia i Productes Sanitaris, Secció d'Ordenació Farmacèutica, sítia en el carrer del Misser Mascó, número 31, 46162 València, de dilluns a divendres, a fi que, segons el que preveu l'article 5 de l'esmentat Decret 149/01, de 5 d'octubre, puga instruir-se de les actuacions i formular per escrit les al·legacions que considere pertinents.  
  
València, 4 de maig de 2017.- La directora general de Farmàcia i Productes Sanitaris: Patricia Lacruz Gimeno.